NORAKSTS

|  |  |
| --- | --- |
| 24.02.2022. | Nr.3/6 |

###### GROZĪJUMI JELGAVAS PILSĒTAS DOMES 2020. GADA 27. FEBRUĀRA LĒMUMĀ Nr.3/4 “PROJEKTA “DAUDZFUNKCIONĀLĀ SOCIĀLO PAKALPOJUMU CENTRA ĒKAS ZIRGU IELĀ 47A, JELGAVĀ ENERGOEFEKTIVITĀTES PAAUGSTINĀŠANA” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar Jelgavas pilsētas domes 2020. gada 27. februāra lēmumu Nr. 3/4 “Projekta “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” iesnieguma iesniegšana” un 2021. gada 23. augustā starp Centrālo finanšu un līgumu aģentūru un Jelgavas valstspilsētas domi noslēgto Vienošanos par Eiropas Savienības fonda projekta īstenošanu Nr. 4.2.2.0/20/I/003 (turpmāk – Vienošanās), Jelgavas valstspilsētas pašvaldība īsteno projektu “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” (turpmāk – Projekts).

Saskaņā ar noslēgto Vienošanos Projekta kopējās izmaksas tika plānotas 823  471.49  *euro,* t.sk. 352 260.00 *euro* - Eiropas Reģionālās attīstības fonda finansējums, 15 540.88 *euro* – valsts budžeta dotācija pašvaldībām un 455 670.61 *euro*  – Jelgavas valstspilsētas pašvaldības līdzfinansējums.

Īstenojot Projekta darbību “Būvdarbi”, ir veikta iepirkumu procedūra, kuras rezultātā kopējās Projekta izmaksas palielinājušās par 293 669,58 *euro*.

Ņemot vērā iepriekš minēto un, lai nodrošinātu Projekta īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2020. gada 27. februāra lēmumā Nr. Nr. 3/4 “Projekta “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” iesnieguma iesniegšana” (turpmāk – Lēmums) šādus grozījumus:

1. Izteikt Lēmuma 1. punktu šādā redakcijā:

“1. Iesniegt projekta “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” (turpmāk – Projekts) iesniegumu darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” pirmās projektu iesniegumu atlases kārtas “Energoefektivitātes paaugstināšana un atjaunojamo energoresursu izmantošana nacionālas nozīmes attīstības centru pašvaldībās” ietvaros.

Projekta kopējās izmaksas ir 1 117 141.07 *euro* (viens miljons viens simts septiņpadsmit tūkstoši viens simts četrdesmit viens *euro*, 07 *euro*).

Projekta attiecināmās izmaksas ir 823 471.49 euro (astoņi simti divdesmit trīs tūkstoši četri simti septiņdesmit viens *euro*, 49 *centi*), t.sk. 352 260.00 euro (trīs simti piecdesmit divi tūkstoši divi simti sešdesmit *euro*, 00 *centi*) ir Eiropas Reģionālās attīstības fonda finansējums, 15 540.88 euro (piecpadsmit tūkstoši pieci simti četrdesmit *euro*, 88 *centi*) ir valsts budžeta dotācija pašvaldībām un 455 670.61 euro (četri simti piecdesmit pieci tūkstoši seši simti septiņdesmit *euro*, 61 *cents*) ir Jelgavas valstspilsētas pašvaldības līdzfinansējums.

Projekta neattiecināmās izmaksas ir 293 669.58 *euro* (divi simti deviņdesmit trīs tūkstoši seši simti sešdesmit deviņi *euro*, 58 *centi*), kas ir Jelgavas valstspilsētas pašvaldības līdzfinansējums.”.

1. Aizstāt Lēmuma 2.1. apakšpunktā skaitļus un vārdus “2020.gadā - 99 150.19 *euro*” ar skaitļiem un vārdiem “2022.gadā – 457 661.24 *euro*”.
2. Aizstāt Lēmuma 2.2. apakšpunktā skaitļus un vārdus “2021.gadā - 247 875.47 *euro*” ar skaitļiem un vārdiem “2023.gadā – 342 445.83 *euro*”.
3. Dzēst Lēmuma 2.3. apakšpunktu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī